A TANÁCS HATÁROZATA
(2007. július 23.)
az Európai Gazdasági és Szociális Bizottság egy dán tagjának kinevezéséről
(2007/545/EK, Euratom)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 259. cikkére,
tekintettel az Európai Atomenergia-közösséget létrehozó szerződésre és különösen annak 167. cikkére,
tekintettel az Európai Gazdasági és Szociális Bizottság dán tagjainak - a 2006. szeptember 21-től2010. szeptember 20-ig tartó időszakra történő - kinevezéséről szóló, 2006. október 16-i 2006/703/EK, Euratom tanácsi határozatra (1),
tekintettel a dán kormány által benyújtott jelölésre,
tekintettel a Bizottság véleményére,
mivel Henrik FALLESEN lemondását követően az Európai Gazdasági és Szociális Bizottságban egy dán tag helye betöltetlen maradt,
A KÖVETKEZŐKÉPPEN HATÁROZOTT:
1. cikk
A Tanács Henrik FALLESEN helyére Sinne ALSING CONAN-t nevezi ki az Európai Gazdasági és Szociális Bizottság tagjává a hivatali idő fennmaradó részére, azaz 2010. szeptember 20-ig.
2. cikk
Ez a határozat az elfogadásának napján lép hatályba.
Kelt Brüsszelben, 2007. július 23-án.